als_Latn dik_Latn sag_Latn
Kalendari i Shtatzanisë
Shtatzania është një periudhë pritshmërie, ankthi, shqetësimi, parapërgatitjeje dhe, për shumë prindër të rinj është edhe një periudhë pasigurie.
Nëntë muajtë e shtatzanisë do t’ju mjaftojnë për të qetësuar frikën tuaj, do t’ju përgatisin për realitetin e të qënurit prind si edhe do t’ju japin kohë të mjaftueshme për të marrë përgjigjet e pyetjeve e hamëndjeve që mund të keni pasur gjatë kësaj periudhe.
Ky seksion përmban disa udhëzime për t’ju ndihmuar me hapat më të rëndësishëm që duhet të ndiqni për ta kaluar me sukses këtë periudhe shumë delikate të jetës tuaj.
Muaji i parë
Në muajin e parë (afërsisht në javët 1 – 4) emocionalisht ju mund të ndjeni luhatje të temperamentit, të humorit, të vjen për të qarë, dukesh herë herë jo racionale, ndjehesh e acaruar, e frikësuar, e gëzuar, etj.
Fizikisht, ndërprerja e mensturacioneve është një shenjë e qartë që ju jeni shtatzënë, megjithëse mund të keni ende njolla të lehta edhe mbas 7 ose 10 ditëve mbas formimit, (mbetjes shtatzënë).
Gjithashtu ju mund të ndjeheni e përgjumur, mund të ndjeni shumë lodhje, mund të keni urinim të shpeshtë, si edhe marrje mendsh me ose pa të vjella. Ju mund të ndjeni djegje stomaku, përzjerje në stomak, fryrje, dhimbje koke, të shkon mendja për një lloj ushqimi ose nuk pëlqen fare disa lloj ushqimesh.
Nga fundi i muajit të parë formohet koka dhe një e çarë që më vonë do të formojë gojën e bebit. Sapo fillojnë të formohet truri, shtylla kurrizore, fillojnë të duken sythat ku do të dalin krahët dhe këmbët. Rreth javës të tretë zemra e vogël e foshnjes fillon të rrahë.
Muaji i dytë
Në Muajin e Dytë (afërsisht në javët 5 – 8) ju do të vazhdoni të keni thuajse të njëjtat luhatje emocionale si në muajin e parë.
Gjithashtu do të filloni të ndjeni dhe shikoni ndryshimet në gjoks si p.sh. mbushje, rëndesë, zbutje, rrëqethje.
Herë pas here ju mund të ndjeni marrje mendsh, të fikët, humbje ndjenjash dhe herë herë edhe dhimbje koke. Barku mund të duket i madh si rezultat i gazrave dhe kapsllëkut.
Në këtë fazë zhvillimi, fëmija quhet embrion. Gjatë këtij muaji formohen qepallat por ato vazhdojnë të jenë të mbyllura, gjithashtu formohen veshët, maja e hundës dhe gjuha.
Nga fundi i muajit të dytë formohen duart dhe këmbët me gjithë gishtat. Gjatë kësaj periudhe vazhdojnë të zhvillohen organet më kryesore të trupit si truri, stomaku dhe mushkëritë.
Muaji i tretë
Përveç ndryshimeve që do të pësoni gjatë muajve të parë dhe të dytë, në muajin e tretë do të keni edhe një shtim oreksi.
Nga fundi i këtij muaji gishtat e duarve dhe të këmbëve të bebes kanë thonj të butë dhe duart fillojnë të bëhen më funksionale.
Kockat forcohen disi. Truri, sytë dhe veshët janë gjithnjë në rritje dhe fillojnë të formohen strukturat e jashtme të tyre.
Koka e fëmijës është pjesa më e madhe e trupit. Ajo është pothuajse sa gjysma e trupit. Nga fundi i këtij muaji ju mund të dëgjoni rrahjet e zemrës së fëmijës me Doppler. Organet e jashtme gjenitale tashmë janë formuar mirë.
Sytë e fetusit lëvizin dhe afrohen me njëri tjetrin, ndërsa veshët janë pozicionuar në të dy anët e kokës.
Muaji i katërt
Në muajin e katërt (përafërsisht në javët 14 – 17) emocionalisht ju mund të ndjeni luhatje/lëkundje të humorit, të gjëndjes emocionale, të vjen për të qarë, dukesh jo racionale, je në ankth, ndjehesh e acaruar, e gëzuar, harron shumë shpejt, ke probleme me përqëndrimin.
Fizikisht mund të ndjesh që shkon më pak për të urinuar. Mund të mos ndjesh aspak ose shumë pak përzjerje dhe të vjella. Herë pas here ju mund të ndjeni djegje stomaku, përzjerje në stomak (dhimbje stomaku), dhimbje koke, fryrje, marrje mendsh, të fikët (humbje ndjenjash) veçanërisht kur ndryshon menjëherë pozicionin e trupit.
Në këtë fazë ka bllokim të hundëve dhe në raste të rralla edhe rrjedhje gjaku nga hundët dhe bllokim veshësh. Ndjehet një ënjtje, fryrje e lehtë e kyçeve (nyjeve), e këmbëve, ngadonjëherë e duarve dhe e fytyrës. Duken variçe në këmbë dhe/ose hemoroide. Gjoksi është i forte i ndjeshëm dhe vazhdon të zmadhohet. Nga fundi i këtij muaji ju mund të ndjeni lëvizje të fetusit.
Në muajin e katërt, koka e bebit, e cila ishte shumë e madhe gjatë muajve të parë të shtatzanisë, bëhet më proporcionale me trupin. Placenta tashmë ka marrë funksion të plotë dhe shërben si burim ushqimi dhe oksigjeni.
Janë formuar mollëzat e gishtave të duarve dhe të këmbëve. Këmbët dhe krahët e fëmijës kanë filluar të lëvizin. Kockat e fëmijës po forcohen gjithnjë e më shumë. Shumë shpejt ju do të filloni të ndjeni shqelmat e para.
Fëmija tashmë mund të kalojë, marrë lëng amniotik dhe ta nxjerrë atë si urinë. Kur foshnja është vajzë, në këtë periudhë formohet mitra dhe ovariet mbushen me qeliza vezësh primitive. Tashmë fëmija mbulohet me një shtresë të lëmuar qimesh (pushi).
Muaji i pestë
Në muajin e pestë (afërsisht në muajt 18 – 22) emocionalisht ju filloni të keni një ndjenjë në rritje të për egzistencën e shtatzanisë.
Do të ndjeni më pak luhatje të humorit dhe të temperamentit, të vjen për të qarë, je më pak e acaruar, harron shumë vazhdimisht. Fizikisht ju mund të ndjeni dhimbje në fundin e barkut, kapsllëk, djegje stomaku), përshtjellime në stomak, fryrje barku, ngërç në këmbë, dhimbje koke ngadonjëherë, marrje mendsh dhe humbje ndjenjash (të fikët).
Në këtë fazë ka bllokim të hundëve dhe në raste të rralla edhe rrjedhje gjaku nga hundët dhe bllokim veshësh. Ka një ënjtje të lehtë të kyçeve dhe këmbëve, duarve dhe fytyrës. Duken variçe në këmbë dhe mund të kesh hemoroide. Pulsi përshpejtohet, ke dhimbje koke, ndryshon ngjyra e lëkurës në bark dhe në fytyrë. Gjithashtu mund të ndjeni edhe lëvizje të fetusit.
Në këtë muaj fillojnë të zhvillohen reflekset e gjumit dhe ju e ndjeni këtë gjë kur jeni duke pushuar. Pra, kur shtriheni të pushoni fëmija fillon të lëvizë e të shtriqet. Tashmë veshët e bebit janë zhvilluar shumë mirë dhe fillojnë të njohin zhurma.
Madje zhurmat e forta mund ta trembin fëmijën. Lëkura e fëmijës tashmë mbulohet me një substancë të bardhë rrëshqitëse. Kjo substancë siguron mbrojtjen e fëmijës nga lëngu amniotik, dhe do të ndihmojë foshnjen rrëshqasë lehtësisht gjatë lindjes.
Në këtë periudhë fëmija mund të duket sikur ngryset, sikur mbledh vetullat apo sikur bën shprehje të ndryshme të fytyrës. Vetullat dhe flokët tashmë janë shumë të dukshme dhe të qarta.
Muaji i gjashtë
Në muajin e gjashtë (afërsisht në javët 23 – 27) gjithashtu mund të ndjeni lëvizje të fetusit. Gjoksi është shumë i zmadhuar. Filloni të mërziteni dhe të bezdiseni nga shtatzania. Aktiviteti i fetusit bëhet shumë më i ndjeshëm dhe më i qartë.
Në këtë fazë sytë e fëmijës mund të hapen dhe të mbyllen, si edhe të reagojnë ndaj dritës. Kordat vokale tashmë funksionojnë, por kjo nuk do të thotë se do të lëshojnë ndonjë tingull. Tingulli i parë që lëshon fëmija është e qara e parë kur lind fëmija. Lemza është e shpeshtë. Fëmija tashmë bën lëvizje më të koordinuara dhe zhvillon të kapet fort mbas diçkaje.
Muaji i shtatë
Në muajin e shtatë (afërsisht në javët 28 – 31) Emocionalisht ju mund të ndjeni shqetësim dhe ankth në rritje për shtatzaninë tuaj, ju shtohen ëndrrat dhe fantazitë për fëmijën tuaj. Ka ndjenja mërzitjeje dhe bezdije nga shtatzania, por në të njëjtën kohë edhe ndjenjë kënaqsie dhe mirëqënieje. Vazhdoni të harroni shumë.
Fizikisht ju mund të ndjeni aktivitet të fetusit më të fortë dhe më të shpeshtë. Keni kruarje të barkut, mezi merrni frymë, keni vështirësi për gjumë, jeni e ngathët, e dembelosur, gjoksi është rritur shumë.
Në këtë fazë fëmija shton peshë me shpejtësi; thonjtë e gishtave të duarve dhe të këmbëve janë rritur. Lëkura është ngjyrë rozë dhe e butë, pushi ka filluar të zhduket, të ikë, dhe tashmë duket paksa vetëm në kurriz dhe në shpatulla.
Rritja e trurit në këtë periudhë dhe në dy muajt pasardhës është dramatike. Mushkëritë janë ende të pazhvilluara por gjithësesi kanë filluar të funksionojnë.
Muaji i tetë
Në muajin e tetë (afërsisht në javët 32 – 35) emocionalisht do të ndjeni një ankth në rritje dhe dëshirë të madhe që shtatzania të përfundojë sa më parë. Harroni gjithnjë e më shumë. Ju mund të ndjeni shqetësim por në të njëjtën kohë edhe ankth.
Fizikisht ju mund të ndjeni aktivitet të rregullt e të fortë të fetusit. Herë mbas here do të ndjeni dhimbje koke, marrje mendsh dhe humbje ndjenjash (të fikët).
Në këtë fazë do të ndjeni bllokim hundësh, rrallë rrjedhje gjaku nga hundët, si edhe rëndim të dëgjuari. Ka një ënjtje të lehtë të kyçeve dhe këmbëve, dhe ngadonjëherë të duarve dhe fytyrës. Duken variçe në këmbë dhe mund të keni hemoroide.
Keni kruarje të barkut, mezi merrni frymë, keni vështirësi për gjumë, (mezi ju zë gjumi), jeni e ngathët, e dembelosur, gjoksi ju është rritur shumë. Ndjeni shtypje ose dhimbje në mitër. Kontraksionet janë në rritje.
Në këtë fazë fëmija fillon të shtojë rreth 15 gram në ditë. Fëmijës po fillojnë t’i hiqen rrudhat pasi depozitat e yndyrës kanë filluar ta mbushin dhe t’i japin formë trupit të fëmijës. Më shumë rrudha ka rreth kyçeve të duarve dhe rreth qafës.
Në këtë kohë fëmija ka më pak hapësirë për t’u rrotulluar. Ju ndjeni më pak lëvizje të vrullshme dhe ka më shumë spërdredhje dhe të dridhje. Rritja e trurit vazhdon.
Fëmija ka periudha të rregullta të një gjumi aktiv, por ka gjithashtu edhe periudha të një gjumi të thellë. Kur është zgjuar, herë herë është aktiv dhe herë herë është i qetë. Mushkëritë e fëmijës po i afrohen maturimit.
Muaji i nëntë
Në muajin e nëntë (afërsisht në javët 36 – 40) emocionalisht ju jeni e acaruar, jeni shumë e ndjeshme, keni më shumë ankth, më shumë frikë, harroni akoma më shumë.
Fizikisht ju mund të ndjeni më pak shkelma nga fëmija, por më shumë dridhje sepse fetusi ka më pak hapësirë për të lëvizur. Ngathtësia rritet, keni vështirësi për të lëvizur.
Mund të keni shtim të oreksit ose edhe humbje të oreksit. Në këtë fazë shtohen energjitë ose lodhja, ose mund të keni herë njërën dhe herë tjetrën në periudha të alternuara.
Do të keni ngërç në këmbë, zakonisht gjatë natës, do të shtohen dhimbjet e mezit dhe do të keni një rëndesë të përgjithshme. Nuk do të ndjeheni rehat, madje do të keni edhe dhimbje në të ndenjurat dhe në mitër.
Ënjtja e kyçeve dhe e këmbëve shtohet, dhe gjithashtu edhe e duarve dhe e fytyrës. Duken variçe në këmbë.
Mbasi bie poshtë fëmija do të vini re lehtësim në frymëmarrje, por urinim më të shpeshtë, sepse kur bie foshnja ajo do të shtypë më shumë fshikëzën e urinës. Në këtë periudhë do të keni më shumë kontraksione dhe shpesh disa nga ato janë shumë të dhimbshme.
Fëmija vazhdon të rritet me shpejtësi. Fëmija, për shkak të mungesës së hapësirës, nuk gjuan më me shqelma, por është shumë e rëndësishme të ndjekim me kujdes lëvizjet dhe dridhjet e lehta të fëmijës.
Fëmija bie në pelvisin kockor të nënës dhe bëhet gati për të filluar përpjekjet për të dalë, për të lindur.
Nga fundi i këtij muaji, placenta e fëmijës peshon rreth tre çerek kilogram (rreth 700 gram) ndërsa korda umbilike (kërthiza) është bërë rreth 60 cm e gjatë.
Çdo fazë e shtatzanisë, e cila njihet edhe me emrin tremujor, ka rritje, emocione, ndjenja dhe zhvillime unike dhe të ndryshme.
Shtatzania matet në tremujorë që nga dita e parë e mensturacioneve të fundit. Normalisht zgjat 40 javë, nga formimi deri tek lindja e foshnjes. Kjo kohëzgjatje ndahet përafërsisht në 3 periudha: tremujori i parë, tremujori i dytë dhe tremujori i tretë.
Gjatësia e tremujorit nuk është e përcaktuar plotësisht. Fjala tremujor do të thotë “tre muaj”. Tre periudha me nga tre muaj secila, do të thotë që shtatzania ka një periudhë fillimi, një periudhë të mesme dhe një periudhë të fundit.
Në fakt ka tre mënyra ndarjeje të shtatzanisë në tre tremujorë, ato janë sipas: zhvillimit, gestational dhe formimit. Kjo varet nga metoda që preferon mjeku juaj.
Metoda që ka për bazë Zhvillimin, përdor fazat e zhvillimit për të bërë ndarjen në periudha të shtatzanisë. Nga hera e fundit e mensturacioneve deri në 12 javë, embrioni zhvillon (apo në embrion zhvillohen) të gjitha organet kryesore, më të rëndësishme, dhe bëhet fetus. Tremujori i dytë fillon nga java 12 deri në javën 27.
Fetusi vazhdon të zhvillohet deri sa arrin në fazën e jetesës (kur e ndien gjallë, deri kur mund të jetojë). Tremujori i tretë është nga 27 javë shtatzani deri në lindje. Mbas 27 javëve fetusi ndalon zhvillimin dhe përgatitet për lindje.
Metoda Gestational llogarit 40 javët e shtatzanisë dhe i ndan ato në 3 njësi kohore. Kjo do të thotë që tremujori i dytë do të fillojë në javën e 13 dhe 3 ditë. Tremujori i tretë fillon në javën e 26 dhe 6 ditë.
Metoda që ka për bazë Formimin llogaritet me 38 javë që nga formimi, dhe ndahet në tri periudha duke shtuar 2 javë. Tremujori i dytë fillon në javën 14 dhe 5 ditë. Tremujori i tretë fillon në javën 27 dhe 3 ditë.
Kujdes! Çdo grua dhe çdo shtatzani është e ndryshme, disa simptoma të shtatzanisë janë të përgjithshme, universale. Ju mund t’i provoni të gjitha simptomat njëherësh ose vetëm disa prej tyre në një moment tjetër.
Gratë që bëjnë vizita të rregullta tek mjeku kanë më pak mundësi të kenë probleme serioze të lidhura me shtatzaninë. Këto gra i lindin fëmijët e tyre më të mëdhenj, më të shëndetshëm dhe kanë më pak shanse të lindin fëmijë prematurë.
Mos harroni kujdesin ndaj, vetes tuaj, të kontrolloni dhëmbët tuaj tek dentisti rregullisht, të vazhdoni të vizitoheni herë pas here tek mjeku juaj i familjes për të mbajtur nën kontroll edhe ndonjë problem tjetër që mund të mos ketë lidhje me gjëndjen tuaj të shtatzanisë.
Vizitat gjatë shtatzanisë Çfarë duhet të dini rreth vizitave gjatë shtatzanisë?
Një kontroll i detajuar lejon të mësosh se shtatzania shkon mirë. Këshillohet që një eko të bëhet në fund të muajit të dytë. Deri në fund të shtatzanisë duhet të bëni afërsisht 7 vizita të detyrueshme. Analiza e gjakut gjatë tremujorit të pare është e detyrueshme.
Mjeku do t’ua kërkojë një gjë të tillë që në vizitën e parë. Ky kontroll do t’ju lejojë që të dini rezusin tuaj të gjakut dhe të verifikoni imunitetin. Po kështu, mund të behen dhe kontrollet për HIV apo hepatitin C. Që në fillim të shtatzanisë është e rëndesishme të nisni marrjen e vitaminës B9, pasi kjo është një vitaminë që mbron embrionin nga një vonesë në rritje dhe ju mbron dhe nga ndonje anomali e sistemit nervor. Ndërsa një shtesë në kile nuk do të qe e këshillueshme gjatë muajve të pare, duke pasur parasysh se duhet të kalojnë 9 të tillë.
Përse janë të rëndësishme ekografitë?
Shumica e fëmijëve lindin të shëndetshëm. Vetëm 1-2 në 100 fëmijë lindin me anomali. Nëpërmjet ekografive mund të diagnostifikohen rreth 70% të anomalive serioze dhe 40% të anomalive të lehta. Gjithashtu nëpërmjet ekografive merren informacione për zhvillimin e fetusit, pozicionin e placentës dhe informacione të përgjithshme për shëndetin e bebit.
Në kërkim të dhuratës ideale për 1 Qershorin? Ja dhurata që do ta gëzonte pa masë çdo fëmijë
Na ndan vetëm një ditë nga festa e fëmijëve, nga 1 Qershori…
Po kërkon një stil shumë “Cool & Chic”? Ja 6 kombinimet më trendy të verës për femrat që guxojnë…
Je në kërkim të një look krejt të ri “Cool & Chic” për ketë sezon të ri veror por ende nuk di se çfarë ja vlen të shtosh të garderobën tënde??
Syzet me xhama transparente – si u kthyen në një trend këtë verë?
Syzet me xhama transparente janë kthyer në një tendencë të re këtë sezon vere...
Humbja e 15 vjeçares të “Gjeniut të Vogël” që tronditi sot vendin
Një ngjarje e rëndë ka prekur sot vendin tonë. 15 vjeçarja Blerta Papa, e cila njhet nga publiku nga pjesëmarrja e saj te “Gjeniu i vogël” ka humbur jetën pas një operacioni në një Spital privat...
Fundi i cili nuk del kurrë nga moda: Ja si ta kombinoni sipas tendencave më të fundit
Fundi i cili nuk del kurrë nga moda: Ja si ta kombinoni sipas tendencave më të fundit
Geta rrjetë dhe xhinse – trendi më i ri i modës së pranverës
Këtë pranverë një tendencë e re shumë trendy jane getat rrjetë të cilat vishen nën xhinse, rrymë kjo e përhapur fillimisht nga yjet e shoubizit...
Kim befason sërish: foto e nxehtë para pasqyrës
Kim Kardashian ka tërhequr sërish vëmëndjen e mediave përmes një fotoje të re të publikuar në snapchat...
Këngëtari i njohur shqiptar bëhet baba për herë të parë
Këngëtari i njohur shqiptar Albatrit Muqiqi dhe bashkëshortja e saj Egzona janë bërë prindër për herë të parë mëngjesin e sotëm...
Horoskopi i muajit Maj 2017
Horoskopi i muajit Maj 2017
5 pajisjet më trendy dhe të nevojshme teknologjike që çdokush do dëshironte ti kishte
Teknologjia tashmë është bërë pjesë e stilit tonë të jetesës dhe është bërë thuajse e paimagjinueshme jeta dhe puna jonë pa to...
Bashkëshorti i Nora Istrefit: “E përshpejtuam martesën që Nora të fitonte nënshtetësinë amerikane”
Robert Berisha, bahkëshorti i këngëtares së njohur Nora Istrefi, ka qënë I ftuar në emisionin “Rudina” në Tv Klan, ku ka rrëfyer shumë secrete nga jeta e tyre familjare dhe jo vetëm...
Kur fati të troket në derë: Fitojnë për herë të tretë llotarinë me 6.1 milionë dollarë
Çifti kanadez Barbara dhe Douglas Fink me sa duke janë njerëz me shumë fat...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn